Hedina Tahirović-Sijerčić

**Hedina Tahirović-Sijerčić** (11. novembra 1960.) jest bosanskohercegovačka doktorica filoloških nauka, književnica i prevoditeljica romskog porijekla, koja trenutno živi u Kanadi. Bila je popularni televizijski i radio voditelj u Bosni i Hercegovini, a kasnije je postala spisateljica, objavljivala knjige za djecu, poeziju i memoare. Proučavala je gurbetski dijalekt romskog jezika i objavila je nekoliko rječnika i arhiva narodnih prič, te je aktivna u nastojanjima da se očuva romska kultura. Dobitnica je nekoliko nagrada u Poljskoj, Hrvatskoj i Bosni i Hercegovini.

## Rani život i obrazovanje 
Rođena je u Sarajevu 11. novembra 1960. i pripada romskom narodu Gurbeti. Studirala je novinarstvo na Univerzitetu u Sarajevu, diplomirala 1985, a na Univerzitetu u Tuzli stekla dalje obrazovanje. Također je magistarirala u Centru za interdisciplinarne postdiplomske studije i rodne studije Univerziteta u Sarajevu. Nakon emigracije u Kanadu, stekla je dodatnu nastavničku kvalifikaciju na Učiteljskom Colleageu u Ontariju. Doktorirala je na Univerzitetu u Beogradu.

## Karijera 
Osamdesetih godina prošlog stoljeća postaje zapažena na radiju i televiziji u Bosni i Hercegovini. Od 1986. do 1992. bila je glavna urednica popularnog radijskog programa Lačo džive, Romaleni (Dobar dan, Romi), a između 1991. i 1992. vodila je Malavipe (Susreti), na programu TV Sarajevo. Radila je na uspostavljanju prava romskog naroda, sa Međunarodnom romskom unijom.

Piše i publicistiku, a posebno se fokusirala na dokumentovanje romske kulture i istraživanje gurbetskog dijalekta. Objavila je tri zbirke romskih narodnih priča i folklora, nekoliko rječnika gurbetskog dijalekta, biografiju svog oca i autobiografiju. Predavala je romski jezik, kulturu i književnost na Univerzitetu u Zagrebu. Od 2014. do 2020. imenovana je u komitet eksperata za savjetovanje Vijeća Evrope o Evropskoj povelji o regionalnim i manjinskim jezicima u Bosni i Hercegovini.

## Privatni život i aktivizam 
Devedesetih godina emigrirala je u Njemačku, a kasnije u Kanadu, i od tada je aktivna u podržavanju prava Roma te u očuvanju i arhiviranju romske kulture. Govori nekoliko jezika, uključujući bosanski, romski (Gurbeti), engleski i njemački. Godine 2009. bila je tema dokumentarnog filma "Hedina" o njenom životu, koji je režirao Zoran Kubura.

## Bibliografija 
* 1999. Urednica, Canadian Romani Pearls (Kanadake Romane Mirikle) (Roma Community and Advocacy Centre, Canada)
* 2001. Prevela, Na dzanen aver, gova si amaro dzuvdipe (Kako živimo) (Medica Zenica-Infoteka, Bosna i Hercegovina)
* 2004. Prevela, Romske legende (London: Turnshare) [na engleski i njemački]
* 2007. Dukh / Bol (Toronto: Magoria Books)
* 2008. Prevela, Mali princ, Antoine de St. Exupery (na romski)
* 2008. Stare romske bajke i priče na bosanski i romski (Bosanska riječ, Bosna i Hercegovina)
* 2009. Romane Paramicha. Stories and Legends of the Gurbeti Roma (Toronto: Magoria Books)
* 2009. Urednica, Like water/ Sar o Paj (ed.). (Chandigarh, India: International Writers Association)
* 2009. Romani prince Penga. (Toronto: Magoria Books)
* 2009. An unusual family. (Toronto: Magoria Books)
* 2010. Karankochi-Kochi. (Toronto: Magoria Books)
* 2010. Čuj, osjeti bol /Ashun, hachar Dukh! (Sarajevo: KNS)
* 2010. Shtar Phrala / Four Brothers. (Toronto: Magoria Books). [ilustrirane priče za djecu na engleskom i romskom].
* 2010. Bosansko-romski i romsko-bosanski rječnik. (Mostar: Federalno ministarstvo obrazovanja i nauke)
* 2011. Fish / Macho. (Toronto: Magoria Books)
* 2011. Rom like Thunder. (Toronto: Magoria Books)
/ 2011. Romski riječnik: Gurbeti-engleski/englesko-gurbetski. (Toronto: Magoria Books)
* 2012. Rom k’o Grom. (Sarajevo: KNS)
* 2016. Rodni identiteti u književnosti romskih autorica na prostorima bivše Jugoslavije. (Mostar: Federalno ministarstvo obrazovanja i nauke)
* 2017. A Romani Women’s Anthology: Spectrum of the Blue Water.Tahirović-Sijerčić, Hedina; Levine-Rasky, Cynthia (eds). (Toronto: Inanna Publications)
* 2019. Jezik i književnost Roma u prevodu na Zapadnom Balkanu – poezija u autoprevodu (Sarajevo: Dobra knjiga)
* 2019. Romani čhib: Posebni osvrti na jezik i kulturu Roma. (Sarajevo: Dobra knjiga)
* 2020. Urednica, Rade Uhlik – Rromane paramiča/ Romske priče. Zbirka I. (Sarajevo: Fond otvoreno društvo BiH i Zemaljski muzej BiH)
* 2021. Urednica, Rade Uhlik – Rromane paramiča/ Romske priče. Zbirka II. (Sarajevo: Fond otvoreno društvo BiH i Zemaljski muzej BiH)

## Reference
Kategorija:Biografije, Sarajevo
Kategorija:Rođeni 1960.
Kategorija:Živi ljudi
Kategorija:Bosanskohercegovački pisci
Kategorija:Potpisnici Deklaracije o zajedničkom jeziku
Kategorija:Bosanskohercegovački novinari
Kategorija:Romi